zrugg in banda aceh hemer am  patrick sis agebot gern agno und hends eus i sim huus, aehm palast, gmuetlich gmacht.  gueti gsellschaft, viel platz, e weichi (trochni) matratze, eis eigets wc (western) mit duschi (woow), suberi woesch, vil interessanti buecher, feins und viel aesse.. am liebste waeremer grad det blibe hehe.    waehrend ramadhan isch scho alles noed so eifach, aber di erste 3 taeg nachem fastemonet lauft grad gar nuet. di meiste laede hend zue, drunter au d internekafis (debi hetemer flueg fuerd witerreis  muesse sueche) und wo de toubi und de patrick mitem bike an flughafe gfahre sind, sind sogar d airline schalter zue gsi. irgendwie simer aber doch zume guenstige ticket nach medan cho. vo det simer denn grad witer mitem bus richtig ketambe.